Το **Goodreads** είναι ιστοσελίδα κοινωνικής δικτύωσης και καταλογογράφησης που ανήκει στην εταιρία Amazon. Δημιουργήθηκε τον Δεκέμβριο του 2006 και δρομολογήθηκε τον Ιανουάριο του 2007 από τον Ότις Τσάντλερ, έναν μηχανικό λογισμικού και επιχειρηματία, και την Ελίζαμπεθ Τσάντλερ. Η ιστοσελίδα επιτρέπει στον οποιονδήποτε να ψάχνει ελεύθερα την εκτενή βάση δεδομένων της, αποτελούμενη από βιβλία, σχόλια και κριτικές, που έχουν δημιουργήσει οι ίδιοι οι χρήστες της. Οι χρήστες μπορούν να εγγραφούν και να δημιουργήσουν καταλόγους ή συλλογές βιβλίων και λίστες ανάγνωσης. Μπορούν εξίσου να δημιουργήσουν τις δικές τους ομάδες από προτεινόμενα βιβλία. Το Δεκέμβριο του 2007 η ιστοσελίδα είχε πάνω από 650.000 μέλη και πάνω από 10.000.000 καταχωρημένα βιβλία. Τον Ιούλιο του 2012, η ιστοσελίδα ανακοίνωσε ότι είχε 10 εκατομμύρια εγγεγραμμένους χρήστες, 20 εκατομμύρια μηνιαίες επισκέψεις και 30 εργαζόμενους ως προσωπικό. Τον Ιούλιο του 2013, ανακοινώθηκε μέσω της ιστοσελίδας ότι η βάση χρηστών είχε διπλασιαστεί μέσα σε 11 μήνες, αγγίζοντας έτσι τα 20 εκατομμύρια. Τα γραφεία της ιστοσελίδας βρίσκονται στο Σαν Φρανσίσκο.

Στις 28 Μαρτίου του 2013 η Amazon ανακοίνωσε την απόκτηση της Goodreads για ένα μη αποκαλυπτόμενο ποσό.

Ιστορία
-------

Η ιστοσελίδα Goodreads δημιουργήθηκε το 2006. Η αποστολή της είναι "να βοηθήσει τους ανθρώπους να βρίσκουν και να μοιράζονται βιβλία που αγαπούν... [και] να βελτιώσει την διαδικασία ανάγνωσης και μάθησης ανά τον κόσμο. Κατά τον πρώτο χρόνο λειτουργίας της, η εταιρία λειτουργούσε χωρίς κάποια επίσημη χρηματοδότηση. Το Δεκέμβριο του 2007, η ιστοσελίδα έλαβε χρηματοδότηση από επιχειρηματικούς αγγέλους που ανερχόταν στα 750.000 δολάρια. Αυτή η χρηματοδότηση έφτασε για την ιστοσελίδα μέχρι το 2009, οπότε και έλαβε ακόμα μια χρηματοδότηση ύψους 2 εκατομμυρίων δολαρίων από τους True Ventures. Τον Οκτώβριο του 2010 η εταιρία ελευθέρωσε την API της, κάτι το οποίο επέτρεψε στους κατασκευαστές λογισμικού να έχουν πρόσβαση στις βαθμολογίες και τους τίτλους του. Το Goodreads λαμβάνει επίσης μια μικρή προμήθεια όταν κάποιος χρήστης ανακατευθύνεται μέσω της ιστοσελίδας σε έναν διαδικτυακό βιβλιοπωλείο και αγοράζει κάποιο βιβλίο.

Το 2011, το Goodreads αγόρασε το Discovereads, μια μηχανή που προτείνει βιβλία και χρησιμοποιεί "αλγόριθμους μηχανικής μάθησης για την ανάλυση του ποια βιβλία θα αρέσουν στον κόσμο, με βάση τα βιβλία που τους άρεσαν στο παρελθόν και βιβλία που αρέσουν σε άτομα τα οποία έχουν παρόμοιο γούστο." Όταν ο χρήστης βαθμολογήσει σε μια κλίμακα πέντε αστέρων 20 βιβλία, η ιστοσελίδα αρχίζει να προτείνει βιβλία. Ο Ότις Τσάντλερ πίστευε ότι το συγκεκριμένο σύστημα θα είναι ανώτερο του Amazon.com, εφόσον το δεύτερο λαμβάνει υπ' όψην του και βιβλία τα οποία ο χρήστης απλά έψαξε ή αγόρασε ως δώρα για τρίτους. Αργότερα τον ίδιο χρόνο, το Goodreads εισήγαγε έναν αλγόριθμο για να προτείνει βιβλία σε εγγεγραμμένους χρήστες και είχε πάνω από 5 εκατομμύρια μέλη. Η δημοσιογράφος του *The New Yorker* σχολίασε ότι ο αλγόριθμος δεν ήταν τέλειος, γιατί ο αριθμός των απαιτούμενων βιβλίων, για να προτείνει κάποια άλλα, ήταν τόσο μεγάλος που "όταν θα είχα φτάσει στα μισά, οι προτιμήσεις στο ποιο βιβλίο θέλω να διαβάσω θα είχαν αλλάξει και θα έπρεπε να αρχίσω από την αρχή."

Τον Οκτώβριο του 2012, το Goodreads ανακοίνωσε ότι είχε 11 εκατομμύρια μέλη, με 395 εκατομμύρια καταχωρημένα βιβλία και πάνω από 20.000 λέσχες βιβλίων δημιουργημένες από τους χρήστες του. Μονάχα ένα μήνα αργότερα, τον Νοέμβριο του 2012, το Goodreads είχε ξεπεράσει τα 12 εκατομμύρια μέλη, με το πλήθος των μελών του να έχει διπλασιαστεί μέσα σε ένα έτος.

Η ιστοσελίδα Amazon.com ανακοίνωσε τον Μάρτιο του 2013 ότι είχε έρθει σε συμφωνία για την αγορά του Goodreads το δεύτερο τετράμηνο του 2013 για ένα μη αποκαλυπτόμενο ποσό.

Λειτουργίες
-----------

Στην ιστοσελίδα οι χρήστες μπορούν να προσθέσουν στα προσωπικά τους ράφια βιβλία, να τα αξιολογήσουν και να γράψουν κριτικές για αυτά, να δουν τι διαβάζουν οι φίλοι τους και οι συγγραφείς, να συμμετάσχουν σε συζητήσεις και ομάδες διαφόρων θεμάτων και να λάβουν προτάσεις βιβλίων για ανάγνωση βασισμένες στις κριτικές τους για βιβλία που ήδη έχουν διαβάσει. Όταν κάποιος χρήστης προσθέτει φίλους στον λογαριασμό του, μπορεί να βλέπει τα ράφια και τις κριτικές των φίλων του, αλλά και να σχολιάζει στις σελίδες των λογαριασμών τους. Το Goodreads έχει ένα σύστημα αξιολόγησης κλίμακας 5 άστρων, από 1 μέχρι 5, με την επιπλέον προαιρετική επιλογή να γράψει ο χρήστης μια γραπτή κριτική. Η ιστοσελίδα παρέχει από προεπιλογή ράφια για "βιβλία που διαβάζονται αυτήν την στιγμή", "βιβλία προς ανάγνωση", "βιβλία που έχουν διαβαστεί", αλλά και την επιλογή να φτιάξει ο χρήστης δικά του ράφια για να κατηγοριοποιήσει τα βιβλία του. Παρέχει επίσης κουίζ, αποφθέγματα, λίστες βιβλίων. Τα μέλη μπορούν να λαμβάνουν στον λογαριασμό ηλεκτρονικού ταχυδρομείου τους τακτικά ενημερωτικά δελτία για καινούργια βιβλία, προτάσεις και συνεντεύξεις συγγραφέων. Αν κάποιος χρήστης έχει γράψει κάποιο έργο, το έργο μπορεί να συνδεθεί με την σελίδα λογαριασμού του συγγραφέα, που περιέχει και ένα μπλογκ του τελευταίου. Το Goodreads οργανώνει και ευκαιρίες εκτός διαδικτύου, όπως ανταλλαγές βιβλίων σε πραγματικό χρόνο και "λογοτεχνικές βόλτες σε μπαρ".

Η ιστοσελίδα διευκολύνει της αλληλεπιδράσεις μεταξύ αναγνωστών και συγγραφέων μέσω συνεντεύξεων, δωρεών, τα μπλογκ των συγγραφέων και πληροφοριών από τους λογαριασμούς των χρηστών. Επίσης, υπάρχει ένα ξεχωριστό τμήμα για τους συγγραφείς με προτάσεις για να προωθήσουν την δουλειά τους στην ιστοσελίδα, με σκοπό να βοηθηθούν ώστε να αποκτήσουν κοινό. Ήδη "Δεκαεπτά χιλιάδες συγγραφείς, συμπεριλαμβανομένων των Τζέιμς Πάτερσον και Μάργκαρετ Άτγουντ, χρησιμοποιούν το Goodreds για να διαφημιστούν."

Το Goodreads έχει παρουσία στο Facebook, στο Pinterest, στο Twitter και σε άλλα κοινωνικά δίκτυα. Η σύνδεση του λογαριασμού του Goodreads ενός χρήστη με τον αντίστοιχό του στο Facebook, δίνει την δυνατότητα της εισαγωγής επαφών από το Facebook στο Goodreads, επεκτείνοντας έτσι την λίστα φίλων του χρήστη. Επίσης, υπάρχουν ρυθμίσεις που επιτρέπουν στο Goodreads να δημοσιεύει απευθείας στα κοινωνικά δίκτυα ενός χρήστη, ενημερώνοντας τους φίλους του, π.χ. στο Facebook, τι διαβάζει ή πώς βαθμολόγησε κάποιο βιβλίο. Αυτή η διαρκής σύνδεση του Goodreads με άλλες ιστοσελίδες κοινωνικών δικτύων, διατηρεί την ροή πληροφορίας και την συνδεσιμότητα συνεχή για τους χρήστες.

Μέλλουσα ανάπτυξη
-----------------

Τον Αύγουστο του 2012 ο Ότις Τσάντλερ δήλωσε στο TechCrunch, ότι το Goodreads θα άρχιζε να αναπτύσσει περισσότερες λειτουργίες που να επιτρέπουν στους χρήστες την ενημέρωση των λογαριασμών τους καθώς θα διάβαζαν ένα βιβλίο, και ήταν σε επαφές με την ομάδα του Facebook για την δημιουργία λεσχών βιβλίων μέσα στο κοινωνικό δίκτυο. Αισθάνθηκε ότι ένας από τους κύριους λόγους για την πρόσφατη αύξηση του αριθμού των μελών, ήταν η καινούργια εφαρμογή Facebook Open Graph, του Goodreads.

Βραβεία Readers Choice
----------------------

Τα Βραβεία Readers Choice είναι ετήσια βραβεία, που απονεμήθηκαν πρώτη φόρα το 2009 στην ιστοσελίδα του Goodreads. Οι χρήστες έχουν την δυνατότητα να προτείνουν βιβλία της επιλογής τους, τα οποία έχουν κυκλοφορήσει το τρέχον έτος. Η τελική ψηφοφορία συλλέγει τα δέκα πρώτα βιβλία από 20 διαφορετικές κατηγορίες. Οι 25 νικητές του 2012, συμπεριελάμβαναν τα *Ένας ξαφνικός θάνατος* της Τζ. Κ. Ρόουλινγκ στην κατηγορία Φαντασίας και *Το κορίτσι που εξαφανίστηκε* του Τζίλιαν Φλιν στην κατηγορία Μυστήριο και Θρίλερ.

Παραπομπές
----------

1. ↑  «Goodreads Ranking». Alexa. Αρχειοθετήθηκε από το πρωτότυπο στις 7 Ιανουαρίου 2019. Ανακτήθηκε στις 16 Απριλίου 2015.
2. 1 2 3 4 5  Miller, Claire Cain. «Need Advice on What to Read? Ask the Internet» (στα αγγλικά). *Bits Blog*.. Ανακτήθηκε στις 2017-11-19.
3. 1 2  «About Goodreads». *www.goodreads.com*. Ανακτήθηκε στις 19 Νοεμβρίου 2017.
4. 1 2  Arrington, Michael. «Goodreads Raises Angel Round To Help You Find That Perfect Book» (στα αγγλικά). *TechCrunch*.. Ανακτήθηκε στις 2017-11-19.
5. ↑  «Goodreads' Otis Chandler reviews growth». *SFGate*.. Ανακτήθηκε στις 2017-11-19.
6. ↑  «Goodreads Grows to 20 Million Readers». *Goodreads*.. Ανακτήθηκε στις 2017-11-19.
7. ↑  «Book lovers seething over Amazon acquisition of Goodreads» (στα αγγλικά). *East Bay Times*. 2013-04-04. Αρχειοθετήθηκε από το πρωτότυπο στις 2016-03-04.. Ανακτήθηκε στις 2017-11-19.
8. ↑  Olanoff, Drew. «Amazon Acquires Social Reading Site Goodreads, Which Gives The Company A Social Advantage Over Apple» (στα αγγλικά). *TechCrunch*.. Ανακτήθηκε στις 2017-11-19.
9. ↑  «What Goodreads will do with its new millions». *LA Times Blogs - Jacket Copy* (στα Αγγλικά). 14 Δεκεμβρίου 2009. Ανακτήθηκε στις 19 Νοεμβρίου 2017.
10. 1 2  «Goodreads Buys Recommendation Service Discovereads - ReadWrite» (στα αγγλικά). *ReadWrite*. 2011-03-10.. Ανακτήθηκε στις 2017-11-19.
11. ↑  «For ebook devotees, reading is a whole new experience - USATODAY.com» (στα αγγλικά). *USATODAY.COM*.. Ανακτήθηκε στις 2017-11-19.
12. ↑  Halford, Macy (2011-09-18). «Getting Good at Goodreads». *The New Yorker*. ISSN 0028-792X.. Ανακτήθηκε στις 2017-11-19.
13. ↑  Fidelman, Mark. «These are Top 25 Book Reviewers on Goodreads (infographic)» (στα αγγλικά). *Forbes*.. Ανακτήθηκε στις 2017-11-19.
14. ↑  «Amazon - Press Room - Press Release». *phx.corporate-ir.net*. Αρχειοθετήθηκε από το πρωτότυπο στις 4 Οκτωβρίου 2014. Ανακτήθηκε στις 19 Νοεμβρίου 2017.
15. ↑  «Exciting News About Goodreads: We're Joining the Amazon Family!». *Goodreads*.. Ανακτήθηκε στις 2017-11-19.
16. ↑  Kaufman, Leslie (2013-03-28). «Amazon to Buy Goodreads» (στα αγγλικά). *The New York Times*. ISSN 0362-4331.. Ανακτήθηκε στις 2017-11-19.
17. ↑  «Goodreads». *Goodreads*. Ανακτήθηκε στις 19 Νοεμβρίου 2017.
18. ↑  «Goodreads Groups». *www.goodreads.com*. Ανακτήθηκε στις 19 Νοεμβρίου 2017.
19. ↑  «How Goodreads Works» (στα αγγλικά). *HowStuffWorks*. 2009-07-14.. Ανακτήθηκε στις 2017-11-19.
20. ↑  Kellogg, by Carolyn (2012-08-14). «Goodreads reaches 10 million users» (στα αγγλικά). *Los Angeles Times*. ISSN 0458-3035.. Ανακτήθηκε στις 2017-11-19.
21. ↑  «The Goodreads Author Program». *www.goodreads.com*. Ανακτήθηκε στις 19 Νοεμβρίου 2017.
22. 1 2 3  Ha, Anthony. «Reading Is Alive And Well At Social Reading Site Goodreads, Which Just Hit 10M Members» (στα αγγλικά). *TechCrunch*.. Ανακτήθηκε στις 2017-11-19.
23. ↑  «goodreads (@goodreads) | Twitter». *twitter.com*. Ανακτήθηκε στις 19 Νοεμβρίου 2017.
24. ↑  «Goodreads (goodreads)». *Pinterest*. Ανακτήθηκε στις 19 Νοεμβρίου 2017.
25. ↑  «Goodreads». *Goodreads*. Ανακτήθηκε στις 19 Νοεμβρίου 2017.
26. ↑  Kellogg, Carolyn (2012-10-30). «Goodreads launches its 2012 awards» (στα αγγλικά). *Los Angeles Times*. ISSN 0458-3035.. Ανακτήθηκε στις 2017-11-19.
27. ↑  «Announcing the Goodreads Choice Winner in Best Fiction!». *Goodreads*. Ανακτήθηκε στις 19 Νοεμβρίου 2017.
28. ↑  «Announcing the Winners of the 2012 Goodreads Choice Awards!». *Goodreads*. Ανακτήθηκε στις 19 Νοεμβρίου 2017.

Πηγές
-----

* 11 Δεκεμβρίου 2007, περιοδικό *Time Magazine*, "Top 10 Websites of 2007" Αρχειοθετήθηκε 2009-04-25 στο Wayback Machine. (αγγλικά)
* 27 Σεπτεμβρίου 2007, *Business Standard*, "The world's largest reading room" (αρχειοθετημένο) (αγγλικά)
* 21 Ιουνίου 2007, Εφημερίδα *The Guardian*, "It's a new online chapter for books" (αγγλικά)
* 15 Ιουνίου 2007, *The Christian Science Monitor*, "Peer-to-peer book reviews fill a niche" (αγγλικά)

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Goodreads** |

* Επίσημη ιστοσελίδα
* Επίσημο blog